CELEX: 62007CJ0493
Nuqqas ta’ Stat li jtwettaq obbligu
Direttiva 2002/22/KE
Artikolu 26(3)
Komunikazzjonijiet elettroniċi
Netwerks u servizzi
Numru uniku Ewropew għal sejħa ta’ emerġenza
Nuqqas ta’ traspożizzjoni fit-terminu previst

Nuqqas ta’ Stat li jwettaq obbligu – Nuqqas milli jadotta, fit-terminu previst, il-miżuri neċessarji sabiex jikkonforma ruħu
mal-Artikolu 26(3) tad-Direttiva 2002/22/KE tal-Parlament Ewropew u tal-Kunsill, tas-7 ta’ Marzu 2002, dwar servizz universali
u d-drittijiet tal-utenti li jirrelataw ma’ netwerks u servizzi ta’ komunikazzjonijiet elettroniċi (Direttiva Servizz Universali)
(ĠU L 108, p. 51)
Dispożittiv
1)
Billi ma żguratx li l-impriżi li jużaw networks pubbliċi tat-telefon jipprovdu, sa fejn dan huwa teknikament possibbli, għas-sejħiet
lin-numru uniku Ewropew għal sejħa ta’ emerġenza “112”, l-informazzjoni relatata mal-lokalizzazzjoni tal-persuna li qed iċċempel
lill-awtoritajiet li jintervjenu fil-każ ta’ urġenza, ir-Repubblika Slovakka naqset mill-obbligi tagħha taħt l-Artikolu 26(3)
tad-Direttiva 2002/22/KE tal-Parlament Ewropew u tal-Kunsill, tas-7 ta’ Marzu 2002, dwar servizz universali u d-drittijiet
tal-utenti li jirrelataw ma’ networks u servizzi ta’ komunikazzjonijiet elettroniċi (Direttiva Servizz Universali).
2)
Ir-Repubblika Slovakka hija kkundannata għall-ispejjeż.